b'\n_START_ARTICLE_\nDomenico Fontana\n_START_SECTION_\n\xc5\xbdivljenjepis\n_START_PARAGRAPH_\nFontana je pri\xc5\xa1el \xc5\xa1e zelo mlad v Rim, kjer je delal vse do 1592., ko so ga poklicali v Neapelj zaradi izgradnje kraljevske pala\xc4\x8de. V Rimu so znana njegova dela na preureditvi Bazilike sv. Janeza v Lateranu in kapele Siksta V. v Baziliki Marije Sne\xc5\xbene. On je tudi dokon\xc4\x8dal \xe2\x80\x93 po Michelangelovih na\xc4\x8dertih, kupolo Bazilike sv. Petra._NEWLINE_Ko je kardinal Moltalto zasedel Petrovo stolico z imenom Sikst V., je zaupal Fontanu, ki mu je bil stvarno desna roka, uresni\xc4\x8denje svojih velikopoteznih. Tako je postal nosilec enega najve\xc4\x8djih stavbenih prevratov, kar jih je do\xc5\xbeivelo rimsko mesto. On je na\xc4\x8drtoval nove ceste in nova mestna naselja, napravil vodovod Felice, popolnoma preuredil stavbo in okolico bazilike sv. Janeza Lateranskega, in zlasti, deloval na dokon\xc4\x8danju bazilike sv. Petra, ter dokon\xc4\x8dal in pstavil nanjo kupolo; uresni\xc4\x8dil je knji\xc5\xbenico in skrbel za prevoz velikanskega obeliska, ki so ga postavili sredi trga nasproti cerkvi, kjer se nahaja \xc5\xa1e danes. Ta podvig mnogi smatrajo za pravo tehni\xc4\x8dno \xc4\x8dudo.'